У Лідзіі Жыгалінай багата розных захапленняў. Яна і рэчы прыгожыя вяжа для дзяцей і ўнукаў, і парыбачыць любіць… А колькі прыгожых кветак вырошчвае! Дарэчы, па іх яе хату пазнаеш здалёк. Каляровы дыван прыемна цешыць вока з вясны і да першых замаразкаў, а таксама бязгучна заклікае зрабіць падобнае ў сябе. Лідзія Васільеўна вядзе ўласны дзённік, дзе занатоўвае важныя падзеі, свае думкі, піша вершы, многія з якіх прысвечаны роднай старонцы.